  Виталий Пронин Выль ар капка азямы сылэ ни, шӧдӥськоды-а? Таин валче «Удмурт дунне» газетлэн редакциез ялэ «Тол бабайлы гожтэт» конкурс. "Тол бабай мынам гуртам" П. Пурга ёрос Бураново черкогурт Б.ВероникаКонкурс ортчоз Удмуртилэн кунлык басьтэмез дырысен 100 ар тырмон улсын. Та сӥё-дано нуналэз Удмуртия пусъёз вуоно арын. Ужъёсты келяно 2 номинацияя. Нырысетӥ номинацие витиськом Тол бабайлы гожтэтъёстэс - ушъяське солы асьтэ дореныды, ӟеч адямиосыныды: усто ужасьёсын, калык понна сюлмаськисьёсын. Оло, ӵап тӥ палан вань элькунмылэн историеныз герӟаськем тунсыко интыос. Кыӵе кузьым возьмало гуртоос Тол бабайлэсь? Мылкыд карисьёс кылбураны но быгато. Кыкетӥ номинацие витиськом суредъёсты. Соос озьы ик «Мынам доре» темая луыны кулэ. Конкурсэ пыриськыны ӧтиськом 7-тӥ - 10-тӥ классъёсын дышетскись нылпиосты. Конкурсын вормисьёс басьтозы «Шундыкар» лагере путёвка. Со сяна, тужгес усто ужъёс (10 адямилэн) пусъемын луозы нимысьтыз таукаронъёсын. Юанъёсты кылдӥзы ке, жингыртоно 8 (3412) 73-33-42 яке 8-951-195-37-66 номеро телефонъёсъя. Ужъёсты ыстоно 31-тӥ декабрёзь udmdunne@yandex.ru электрон адресъя яке почта пыр: 426008 Ижевск, Карл Маркс ульча, 274 номеро юрт. УД Конкурслэн положениез Тол-Бабайлы-гожтэт-положение-русСкачать  